ᓄᓇᕗᒻᒥ ᐃᒥᐊᓗᓕᕆᔨᕐᔪᐊᒃᑯᑦ | ᓄᓇᕗᑦ ᒐᕙᒪᖓ\nᒪᓕᒐᕐᒥᒃ ᐊᑐᖅᑎᑦᑎᓂᖅ ᖃᐅᔨᓴᖅᑕᐅᔪᓄᓪᓗ ᐅᓂᒃᑳᓕᐊᖅ\nᓄᓇᕗᑦ ᐃᒥᐊᓗᓕᕆᔨᕐᔪᐊᒃᑯᑦ ᑲᑎᒪᔨᖏᑕ ᐊᕐᕌᒍᑕᒫᑦ ᐅᓂᒃᑳᓕᐊᖏᑦ\nᐃᒥᐊᓗᖕᒥ ᓂᐅᕐᕈᑎᖃᕐᓂᖅ ᓄᓇᕘ ᐃᓗᐊᓂ\nHome / Finance / ᑎᑎᕋᒃᓯᒪᔪᖁᑏᑦ ᐅᖃᓕᒫᒐᓕᐊᖑᓯᒪᔪᓪᓗ / ᓄᓇᕗᒻᒥ ᐃᒥᐊᓗᓕᕆᔨᕐᔪᐊᒃᑯᑦ\nᓄᓇᕘᒥ ᐃᒥᐊᓗᓕᕆᔨᕐᔪᐊᒃᑯᑦ (ᑎᓕᔭᐅᓯᒪᔪᑦ) ᐅᑯᓄᖓ ᐱᔪᓐᓇᖅᑎᑕᐅᓪᓗᑎᒃ ᓴᖅᑭᑎᑕᐅᖃᑦᑕᖅᐳᖅ ᑮᓇᐅᔭᓕᕆᔨᒃᑯᑦ ᒥᓂᔅᑕᖓᓄᑦ, ᐃᒥᐊᓗᓕᕆᓂᕐᒧᑦ ᒥᓂᔅᑕ, ᑎᓕᔭᐅᓯᒪᔪᒥᒃ ᐱᓕᕆᐊᖅᓴᖅᑖᖅᑎᑦᑎᕙᒃᖢᓂ ᐃᒥᐊᓗᒃᑖᕐᕕᖕᓂ ᐊᐅᓚᑦᑎᓂᐊᕐᓗᓂ, ᓂᐅᕕᖅᑎᑦᑎᓂᐊᕐᓗᓂ, ᓂᐅᕐᕈᑎᖃᕐᓂᐊᕐᓗᓂ, ᐋᖅᑭᒃᓱᐃᓂᐊᕐᓗᓂ ᓄᓇᓕᖕᓄᐊᖅᑎᑦᑎᓂᐊᕐᓗᓂᓗ ᐊᒻᒪ ᐊᐅᓚᑦᑎᓂᐊᕐᓗᓂ ᐃᓚᖓᓂ II ᓄᓇᕗᒻᒥ ᐃᒥᐊᓗᖕᒧᑦ ᒪᓕᒐᕐᒦᑦᑐᒥ. ᑎᓕᔭᐅᓯᒪᔪᑦ ᒪᓕᖃᑦᑕᖅᐳᖅ ᐅᓂᒃᑳᓕᐅᖅᑕᐅᔪᒥᒃ ᐊᑐᕆᐊᓕᖕᓂᒃ ᓇᓗᓇᐃᖅᑕᐅᓯᒪᔪᓂᒃ ᐃᓚᖓᓂ II-ᒥ ᓄᓇᕘᒥ ᐃᒥᐊᓗᖕᒧᑦ ᒪᓕᒐᕐᒦᑦᑐᒥ ᐊᒻᒪ ᐃᓚᖓᓂ IX ᑮᓇᐅᔭᓂᒃ ᐊᐅᓚᑦᑎᓂᕐᒧᑦ ᐱᖁᔭᕐᒥ.\nᑎᓕᔭᐅᓯᒪᔪᑦ, ᐱᔪᓐᓇᕐᓂᖏᓐᓂᒃ ᑲᔪᓯᑎᑦᑎᓂᐊᕐᓗᓂ ᐱᓕᕆᐊᒃᓴᖏᓐᓂᒡᓗ ᐱᓕᕆᓂᐊᕐᓗᓂ ᐃᒥᐊᓗᖕᒧᑦ ᒪᓕᒐᕐᒥ ᐊᑐᕆᐊᖃᖅᑎᑕᐅᕗᖅ ᒥᓂᔅᑕᒧᑦ ᑎᓕᔭᐅᓗᓂ. ᑎᓕᔭᐅᓯᒪᔪᑦ ᐊᐅᓚᑦᑎᔨᒥᒃ ᓯᕗᓕᖅᑎᖃᖅᐳᖅ ᒥᓂᔅᑕᒧᑦ ᐅᓂᒃᑳᕆᐊᖃᖅᐸᒃᖢᓂ ᒥᓂᔅᑕᐅ ᑐᒡᓕᒃᑲᓐᓂᖓ ᐊᒻᒪ ᒥᓂᔅᑕᐅ ᑐᒡᓕᖓ ᑮᓇᐅᔭᓕᕆᔨᒃᑯᑦ ᐊᖅᑯᑎᒋᓗᒋᑦ, ᐊᐅᓚᑦᑎᕝᕕᖏᓐᓂ ᐋᖅᑭᒃᓱᖅᓯᒪᔪᓂ ᑎᑎᕋᐅᔭᖅᓯᒪᓪᓗᓂ ᒪᒃᐱᖅᑐᒐᖅ 5-ᒥ. ᐊᐅᓚᑦᑎᔨᒋᔭᐅᔪᖅ 12-ᓂᒃ ᐃᖅᑲᓇᐃᔭᖅᑎᓂᒃ ᑲᒪᒋᔭᖃᖃᑦᑕᖅᐳᖅ, ᑲᖏᖅᖠᓂᕐᒦᑦᑐᓂᒃ ᐃᑲᓗᖕᓂᓗ, ᐊᒻᒪᓗ ᑕᓪᓕᒪᓂᒃ ᑳᑦᑐᓛᒃᑕᐅᓯᒪᔪᓂᒃ ᐃᒥᐊᓗᖕᒥ ᖃᐅᔨᓴᖅᑎᓂᒃ.\nᑲᖏᖅᖠᓂᕐᒥ ᑐᑦᑕᕐᕕᖃᖅᑎᑕᐅᓪᓗᓂ, ᑎᓕᔭᐅᓯᒪᔪᖅ ᐊᐅᓚᑦᑎᔨᒋᔭᐅᕗᖅ ᓂᐅᕐᕈᑕᐅᕙᒃᑐᓂ ᐅᓄᖅᑐᓂᓪᓗ ᓂᐅᕐᕈᑎᖃᖅᐸᒃᑐᓂ ᓄᓇᓕᖕᓄᐊᖅᑕᐅᓂᐊᖅᑐᓂ ᒪᕐᕉᒃ ᓯᕐᓗᐊᑦ ᐊᑐᖅᖢᒋᑦ, ᐱᖃᑖ ᑲᖏᖅᖠᓂᕐᒥ 601 m2-ᓂᒃ ᐃᓗᓕᖅᑕᐅᔪᓐᓇᖅᖢᓂ ᐱᖃᑖᓗ ᐃᖃᓗᖕᓂ 603m2-ᓂᒃ ᐃᓗᓪᓕᕈᓐᓇᖅᖢᓂ. ᑎᓕᔭᐅᓯᒪᔪᖅ ᐊᐅᓚᑦᑎᖃᑦᑕᕆᕗᖅ ᐱᖓᓱᓂᒃ ᐱᔪᓐᓇᐅᑎᖃᖅᑎᑕᐅᔪᓂᒃ ᑎᑎᕋᕐᕕᖕᓂ, ᒪᕐᕉᒃ ᑳᑦᑐᓛᒃᑕᐅᓯᒪᓪᓗᑎᒃ ᑲᖏᖅᖠᓂᕐᒥ ᐃᖃᓗᒃᑑᑦᑎᐊᒥᓗ ᐱᖓᔪᖓᓗ ᐃᓚᒋᔭᐅᓪᓗᓂ ᐃᒥᐊᓗᖕᒧᑦ ᒪᓕᒐᕐᓂᒃ ᐊᑐᖅᑎᑦᑎᕙᒃᑐᑦ ᑎᑎᕋᕐᕕᖕᓂ ᐃᖃᓗᖕᓂ. ᐱᔪᓐᓇᐅᑎᖃᖅᑎᑕᐅᔪᑦ ᑎᑎᕋᕐᕕᖏᑦ ᐊᑭᓕᕆᐊᓕᖕᓂᒃ, ᐊᒻᒪ ᐃᒥᐊᓗᖕᒥ ᐊᓯᐊᓄᑦ ᓄᓇᓕᖕᓄᐊᕆᐊᓕᖕᓄᑦ ᐱᔪᓐᓇᐅᑎᑖᖅᑎᑦᑎᕙᒃᖢᓂ.\nᐱᓇᔫᑦ ᐃᓚᒋᔭᐅᔾᔪᑎᒧᑦ/ᓄᑖᙳᕆᐊᕐᓗᒍ ᓂᐅᕕᖃᑦᑕᖅᑐᑦ ᓇᓕᖅᑲᖓ\nᐅᔾᔨᖅᓱᖅᑕ ᓄᓇᓕᓐᓄᑦ ᐳᓛᕆᐊᕐᓂᐊᖅᑐᓂᑦ\nᓯᑎᐱᕆ 18, 2017\nᐃᓄᐃᑦ ᐅᖃᐅᓯᖏᓐᓂ ᐱᔪᒪᓕᖅᑎᑦᑎᔾᔪᑎ ᐊᑐᐊᒐᖓ ᐊᖏᖅᑕᖅ\nᓯᑎᐱᕆ 15, 2017\nᓄᓇᕗᑦ ᒐᕙᒪᒃᑯᑦ ᐃᖅᑲᓇᐃᔭᕐᕕᖏᑦ ᓱᐴᖅᑐᕐᕕᐅᙱᑦᑐᑦ